GRADSKO KAZALIŠTE MLADIH, SPLIT

Trg Republike 1

**Z A P I S N I K**

dvadesetosme sjednice Kazališnog vijeća GKM-a

Sjednica Kazališnog vijeća GKM-a održana je 23. rujna 2020. u Baletnoj dvorani s početkom u 9:00 sati

Prisutni:

1. Vinko Mihanović, potpredsjednik Vijeća
2. Vanda Schlenz, članica Vijeća
3. Siniša Novković, član Vijeća
4. Dražen Nikolić, član Vijeća
5. Ivo Perkušić, ravnatelj
6. Mirza Banović, voditeljica računovodstva, izvjestiteljica pod točkama 2., 3., 4. i 5.
7. Irena Bitanga, zapisničar

**DNEVNI RED**

1. Ispravak Financijskog izvješća za 2019. s bilješkama
2. Ispravak Financijskog izvješća Gradskog kazališta mladih za razdoblje od 1. siječnja do 30. lipnja 2020. s bilješkama
3. Ispravak Izvješća o izvršenju financijskog plana za 2019.
4. Ispravak Odluke o raspodjeli rezultata
5. Razno

Članovima Vijeća ranije su uručeni materijali za sjednicu i prijedlog dnevnog reda sjednice.

Prije početka sjednice, Potpredsjednik Vijeća utvrđuje postojanje kvoruma, te predlaže u dnevni red dodati novu točku 1., tako da dnevni red sada glasi:

1. Usvajanje zapisnika dvadesetsedme sjednice Kazališnog vijeća
2. Ispravak Financijskog izvješća za 2019. s bilješkama
3. Ispravak Financijskog izvješća Gradskog kazališta mladih za razdoblje od 1. siječnja do 30. lipnja 2020. s bilješkama
4. Ispravak Izvješća o izvršenju financijskog plana za 2019.
5. Ispravak Odluke o raspodjeli rezultata
6. Razno

Članovi Vijeća suglasni su s novim dnevnim redom.

**Točka 1.**

Jednoglasnom odlukom Kazališno vijeće usvojilo je zapisnik prethodne sjednice.

**Točka 2.**

Voditeljica računovodstva gđa Mirza Banović obrazložila je razloge zbog kojih je potrebno izvršiti ispravak Financijskog izvješća Gradskog kazališta mladih za 2019. godinu. Naime, prilikom sastavljanja izvješća, određeni rashodi sa stavki rashoda za zaposlene, odnosno rashodi za nabavu dugotrajne imovine (konkretno 3 rashoda), omaškom su izostavljeni iz troška 2019. Navedeni rashodi su naknadno uvršteni u izvješće, pa je tako utvrđeno da je 2019. godina završena s raspoloživim viškom od 65.775,00 kn.

Ispravak izvješća podnesen je svim nadležnim tijelima (Državnoj reviziji, FINI te Gradu Splitu).

Ispravak Financijskog izvješća Gradskog kazališta mladih za 2019. godinu, s popratnim bilješkama, dan je vijećnicima na usvajanje te je isti jednoglasno usvojen **(Odluka 1/XXVIII).**

**Točka 3.**

Voditeljica računovodstva obrazložila je članovima Vijeća na koji se način pogreška iz Financijskog izvješća za 2019. reflektira na Financijsko izvješće Gradskog kazališta mladih za razdoblje od 1. siječnja do 30. lipnja 2020. Budući je predmetno šestomjesečno financijsko izvješće u svom početnom izdanju sadržavalo netočan iznos prenesenog viška, to je ovu stavku trebalo uskladiti sa stvarnim stanjem utvrđenim u ispravci Financijskog izvještaja za 2019.

Ispravak Financijskog izvješća Gradskog kazališta mladih za razdoblje od 1. siječnja do 30. lipnja 2020. s bilješkama dan je vijećnicima na usvajanje te je isti jednoglasno usvojen **(Odluka 2/XXVIII).**

**Točka 4.**

Kako se je pogreška iz Financijskog izvješća za 2019. odrazila i na Izvješće o izvršenju financijskog plana za 2019., to je, u skladu s utvrđenim stanjem, trebalo ispraviti i ovo Izvješće.

Ispravak Financijskog izvješća za 2019. godinu dan je vijećnicima na usvajanje te je isti jednoglasno usvojen **(Odluka 3/XXVIII).**

**Točka 5.**

Odlukom o raspodjeli rezultata od 29. travnja 2020. raspoređivao se višak utvrđen u Financijskom izvješću za 2019. Kako se radi o pogrešno utvrđenom višku, nova Odluka o raspodjeli rezultata sadrži podatak novoutvrđenog viška.

Ispravljena Odluka o raspodjeli rezultata dana je vijećnicima na usvajanje te je ista jednoglasno usvojena **(Odluka 4/XXVIII).**

Ispravci svih dokumenata od točke 2. do točke 5. objavit će se i na web stranicama Kazališta.

**Točka 6.**

Pod točkom „Razno“ ravnatelj je prisutne obavijestio o programskim aktivnostima koje se planiraju provesti do kraja godine, ali i onima koje su zbog situacije s COVID-om 19 morale biti otkazane.

Sjednica dovršena u 10,00 sati.

Vinko Mihanović, potpredsjednik Vijeća \_\_\_\_\_\_\_\_\_\_\_\_\_\_\_\_\_\_\_\_\_\_

Irena Bitanga, zapisničar \_\_\_\_\_\_\_\_\_\_\_\_\_\_\_\_\_\_\_\_\_\_

Klasa: 612-03/20-01/142

Urbroj: 2181-110-01-00/1